KOMISIJOS SPRENDIMAS
1994 m. gegužės 16 d.
iš dalies keičiantis Sprendimą 93/13/EEB, nustatantį produktų, įvežamų iš trečiųjų šalių, veterinarinio tikrinimo Bendrijos pasienio veterinarijos postuose tvarką
(94/305/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. gruodžio 10 d. Tarybos direktyvą 90/675/EEB, nustatančią produktų, įvežamų į Bendriją iš trečiųjų šalių, veterinarinio tikrinimo organizavimo principus([1]), su paskutiniais pakeitimais, padarytais Direktyva 92/118/EEB([2]), ypač į jos 18 straipsnio 1 dalį,
kadangi į Bendriją leidžiama įvežti šieną ir šiaudus iš tų šalių, kurios išvardytos Komisijos sprendimo 93/13/EEB([3]) F priede,
kadangi, atsižvelgiant į suteikiamas garantijas, būtina pakeisti šį sąrašą, įtraukiant tam tikras Pietų Afrikos teritorijas; kadangi regionas, iš kurio yra kilęs šienas ir šiaudai, yra už snukio ir nagų ligos kontrolės zonos ir jame pastaruosius šešis mėnesius nebuvo ganomi jokie gyvuliai;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Komisijos sprendimo 93/13/EEB F priede tarp žodžių "Slovėnija" ir "Švedija" įterpiamos šios nuostatos:
"Pietų Afrika (išskyrus snukio ir nagų ligos kontrolės zoną, esančią Šiaurės ir Rytų Transvalio provincijoje, Natalio veterinarinio regiono Ingvavuma srityje ir pasienio su Botsvana zonoje - geografinė rytų ilguma 28)".
2 straipsnis
Šis sprendimas skirtas valstybėms narėms.
Priimta Briuselyje, 1994 m. gegužės 16 d.